Александър Пушкин
Обущарят
Притча

Превод от руски: Александър Миланов, —

chitanka.info

Обущарят[0]

Картина обущарят съзерцавал

и грешка във обувките открил.

Художникът в миг грешката поправил,

но обущарят важно продължил:

„Лицето ми се вижда малко криво.

Не са ли твърде голи тез гърди?…“

Тук Апелес го спрял нетърпеливо:

„Ти, друже, до обувките съди!“

Приятел имам — нека да прощава, —

но той със чудна вещина познава

не знам какъв предмет. На думи там е скъп.

А обществото взе да преценява

съвсем по обущарския калъп.

[0] Напечатано в „Современник“. Епиграмата е насочена срещу Надеждин и неговите статии. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.